title: Komisjoni rakendusmäärus (EL) 2016/1753, 30. september 2016, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               1.10.2016

               ET

               Euroopa Liidu Teataja

               L 268/80

         KOMISJONI RAKENDUSMÄÄRUS (EL) 2016/1753,
   30. september 2016,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. september 2016

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  173,3

                  ZZ

                  173,3

                  0707 00 05

                  TR

                  128,9

                  ZZ

                  128,9

                  0709 93 10

                  TR

                  135,5

                  ZZ

                  135,5

                  0805 50 10

                  AR

                  94,1

                  CL

                  118,2

                  TR

                  85,3

                  UY

                  93,3

                  ZA

                  103,0

                  ZZ

                  98,8

                  0806 10 10

                  EG

                  264,7

                  TR

                  124,2

                  US

                  194,0

                  ZZ

                  194,3

                  0808 10 80

                  AR

                  110,6

                  BR

                  97,9

                  CL

                  122,7

                  NZ

                  133,6

                  ZA

                  115,9

                  ZZ

                  116,1

                  0808 30 90

                  CL

                  126,9

                  TR

                  132,1

                  ZA

                  155,4

                  ZZ

                  138,1

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ“ tähistab „muud päritolu“.


title: Komisjoni rakendusmäärus (EL) 2016/223, 17. veebruar 2016, millega määratakse kindlaks menetlus Hiina ja Vietnami tootjate teatavate turumajandusliku ja individuaalse kohtlemise taotluste hindamiseks ning täidetakse Euroopa Kohtu otsust liidetud kohtuasjades C-659/13 ja C-34/14

text:
               18.2.2016

               ET

               Euroopa Liidu Teataja

               L 41/3

         KOMISJONI RAKENDUSMÄÄRUS (EL) 2016/223,
   17. veebruar 2016,
   millega määratakse kindlaks menetlus Hiina ja Vietnami tootjate teatavate turumajandusliku ja individuaalse kohtlemise taotluste hindamiseks ning täidetakse Euroopa Kohtu otsust liidetud kohtuasjades C-659/13 ja C-34/14
   EUROOPA KOMISJON,
   võttes arvesse Euroopa Liidu toimimise lepingut, eriti selle artiklit 266,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „alusmäärus”), eriti selle artiklit 14,
   ning arvestades järgmist:
   A.   MENETLUS

               (1)

               Komisjon võttis 23. märtsil 2006. aastal vastu määruse (EÜ) nr 553/2006, millega kehtestatakse teatavate Hiina Rahvavabariigist (edaspidi „HRV”) ja Vietnamist pärit nahast pealsetega jalatsite (edaspidi „jalatsid”) impordi suhtes ajutised dumpinguvastased tollimaksud (edaspidi „ajutine määrus”) (2).

               (2)

               Nõukogu määrusega (EÜ) nr 1472/2006 (3) (edaspidi „nõukogu määrus (EÜ) nr 1472/2006” või „vaidlustatud määrus”) kehtestas nõukogu Vietnamist ja HRVst pärit teatavate nahast pealsetega jalatsite impordi suhtes kaheks aastaks lõplikud dumpinguvastased tollimaksud vahemikus 9,7–16,5 %.

               (3)

               Määrusega (EÜ) nr 388/2008 (4) laiendas nõukogu teatavate HRVst pärit nahast pealsetega jalatsite impordi kohta kehtestatud lõplikke dumpinguvastaseid meetmeid Aomeni erihalduspiirkonnast lähetatud impordile olenemata sellest, kas need imporditud tooted on deklareeritud Aomeni erihalduspiirkonnast pärinevatena või mitte.

               (4)

               Pärast 3. oktoobril 2008. aastal algatatud aegumise läbivaatamist (5) pikendas nõukogu dumpinguvastaste meetmete kehtivust nõukogu rakendusmäärusega (EL) nr 1294/2009 (6) (edaspidi „rakendusmäärus (EL) nr 1294/2009”) veel 15 kuu võrra ehk kuni 31. märtsini 2011, mil meetmed kaotasid kehtivuse.

               (5)

               Äriühingud Brosmann Footwear (HK) Ltd, Seasonable Footwear (Zhongshan) Ltd, Lung Pao Footwear (Guangzhou) Ltd ja Risen Footwear (HK) Co Ltd ning samuti äriühing Zhejiang Aokang Shoes Co. Ltd (edaspidi „apellandid”) esitasid vaidlustatud määruse kohta hagid Esimese Astme Kohtule (nüüd: Euroopa Liidu Üldkohus). Üldkohus jättis need hagid rahuldamata 4. märtsi 2010. aasta otsusega kohtuasjas T-401/06: Brosmann Footwear (HK) jt vs. nõukogu (EKL 2010, lk II-671) ning 4. märtsi 2010. aasta otsusega liidetud kohtuasjades T-407/06 ja T-408/06: Zhejiang Aokang Shoes ja Wenzhou Taima Shoes vs. nõukogu (EKL 2010, lk II-747) (edaspidi „Üldkohtu otsused”).

               (6)

               Apellandid kaebasid need otsused edasi. Euroopa Kohus tühistas 2. veebruaril 2012. aastal kohtuasjas C-249/10 P: Brosmann jt ja 15. novembril 2012. aastal kohtuasjas C-247/10 P: Zhejiang Aokang Shoes Co. Ltd tehtud otsustega Üldkohtu otsused. Euroopa Kohus leidis, et Üldkohus on õigusnormi rikkunud, kui ta järeldas, et komisjonil ei olnud kohustust vaadata läbi alusmääruse artikli 2 lõike 7 punktidele b ja c tuginevaid turumajandusliku kohtlemise taotlusi, mille esitasid valimisse kaasamata ettevõtjad (kohtuasjas C-249/10 P tehtud otsuse punkt 36 ning kohtuasjas C-247/10 P tehtud otsuse punktid 29 ja 32).

               (7)

               Seejärel tegi Euroopa Kohus ise asjas otsuse. Kohus sedastas, et „[…] komisjon oleks pidanud kontrollima apellantide poolt talle algmääruse artikli 2 lõike 7 punktide b ja c alusel esitatud dokumenteeritud taotlusi, et vaidlusaluses määruses käsitletud dumpinguvastase menetluse raames kohaldataks neile turumajanduslikku kohtlemist. Seejärel tuleb tunnistada, et ei ole välistatud, et sellise uurimise tagajärjel oleks neile määratud lõplik dumpinguvastane tollimaks, mis erineb neile vaidlusaluse määruse artikli 1 lõike 3 alusel kehtestatud 16,5 % suurusest tollimaksust. Nimelt ilmneb samast sättest, et vaid ühele valimisse kaasatud Hiina ettevõtjale, kellele kohaldati turumajanduslikku kohtlemist, määrati lõplikuks dumpinguvastaseks tollimaksuks 9,7 %. Nagu ilmneb käesoleva kohtuotsuse punktist 38, oleks juhul, kui komisjon oleks tuvastanud, et ka apellantide suhtes kehtivad turumajanduse tingimused, tulnud nende suhtes olukorras, kus neile ei olnud võimalik arvutada individuaalset dumpinguvastast tollimaksu, kohaldada viimati mainitud määra” (kohtuasjas C-249/10 P tehtud otsuse punkt 42 ja kohtuasjas C-247/10 P tehtud otsuse punkt 36).

               (8)

               Selle tulemusel tühistas kohus vaidlustatud määruse selles osas, mis puudutas apellante.

               (9)

               2013. aasta oktoobris kuulutas komisjon Euroopa Liidu Teatajas
                   (7) avaldatud teatises, et ta oli otsustanud taasalustada dumpinguvastast menetlust täpselt sellest punktist, milles tekkis õigusvastasus, ning uurida, kas turumajanduslikud tingimused kehtisid asjaomaste eksportivate tootjate suhtes ajavahemikus 1. aprillist 2004 kuni 31. märtsini 2005, ning kutsus huvitatud isikuid endast teada andma.

               (10)

               2014. aasta märtsis lükkas nõukogu oma rakendusmäärusega 2014/149/EL (8) tagasi komisjoni ettepaneku võtta vastu nõukogu rakendusmäärus, millega kehtestatakse uuesti lõplik dumpinguvastane tollimaks teatavate Hiina Rahvavabariigist pärit ning äriühingute Brosmann Footwear (HK) Ltd, Seasonable Footwear (Zhongshan) Ltd, Lung Pao Footwear (Guangzhou) Ltd, Risen Footwear (HK) Co Ltd ja Zhejiang Aokang Shoes Co. Ltd toodetud nahast pealsetega jalatsite suhtes ning millega nõutakse lõplikult sisse kõnealuse impordi suhtes kehtestatud ajutine tollimaks, ning lõpetas nimetatud tootjatega seotud menetlused. Nõukogu oli seisukohal, et kõnealustelt eksportivatelt tootjatelt jalatseid ostnud importijatel, kellele pädevad riiklikud ametiasutused on vastavalt 12. oktoobri 1992. aasta määruse (EMÜ) nr 2913/1992 (9) (millega kehtestatakse ühenduse tolliseadustik, edaspidi „ühenduse tolliseadustik”) artiklile 236 hüvitanud asjaomased tollimaksud, on õiguspärased ootused vastavalt vaidlustatud määruse artikli 1 lõikele 4, millega muudeti ühenduse tolliseadustiku sätted, eelkõige selle artikkel 221, kohaldatavaks tollimaksude kogumise suhtes, mis pandaks komisjoni ettepaneku vastuvõtmise läbi kahtluse alla.

               (11)

               Kaks asjaomase toote importijat, C&J Clark International Ltd. ja Puma SE, vaidlustasid teatavate Hiinast ja Vietnamist pärit jalatsite impordile kehtestatud dumpinguvastased meetmed, viidates oma riiklikes kohtutes põhjendustes 5–7 nimetatud kohtupraktikale, millega anti asi eelotsuse tegemiseks Euroopa Kohtule.

               (12)

               Euroopa Kohus tunnistas liidetud kohtuasjades C-659/13 C & J Clark International Limited ja C-34/14 Puma SE määruse (EÜ) nr 1472/2006 ja rakendusmääruse (EL) 1294/2009 kehtetuks, kuivõrd Euroopa Komisjon ei vaadanud läbi turumajandusliku kohtlemise ja individuaalse kohtlemise taotlusi, mille esitasid valimisse mittekuuluvad HRV ja Vietnami eksportivad tootjad, mis on vastuolus nõukogu määruse (EÜ) nr 384/96 (10) artikli 2 lõike 7 punktis b ja artikli 9 lõikes 5 sätestatud nõuetega (edaspidi „kohtuotsused”).

               (13)

               ELi toimimise lepingu artiklis 266 nõutakse institutsioonidelt Euroopa Kohtu otsuste täitmiseks vajalike meetmete võtmist. Institutsioonide vastuvõetud akti tühistamise korral haldusmenetluse, näiteks dumpinguvastase menetluse kontekstis tähendab Euroopa Kohtu otsuse täitmine tühistatud akti asendamist uue aktiga, millest on kõrvaldatud Euroopa Kohtu määratletud õigusvastasus (Asterise kohtuotsus) (11).

               (14)

               Euroopa Kohtu praktika kohaselt võib tühistatud akti asendamise eesmärgil toimuvat menetlust jätkata hetkest, mil see õigusvastasus aset leidis (12). See tähendab eelkõige, et olukorras, kus haldusmenetluse lõpetamise akt tühistatakse, ei pruugi see tühistamine tingimata mõjutada ettevalmistavaid akte, näiteks dumpinguvastase menetluse algatamist käsitlevaid akte. Olukorras, kus tühistatakse määrus, millega kehtestati lõplikud dumpinguvastased meetmed, tähendab see seda, et pärast tühistamist on dumpinguvastane menetlus ikka veel pooleli, sest akt, millega kõnealune dumpinguvastane menetlus lõpetati, on liidu õiguskorrast kadunud, (13) välja arvatud juhul, kui õigusvastasus tekkis menetluse algatamise etapis.

               (15)

               Peale asjaolu, et institutsioonid ei vaadanud läbi turumajandusliku kohtlemise ja individuaalse kohtlemise taotlusi, mille esitasid valimisse mittekuuluvad HRV ja Vietnami eksportivad tootjad, jäävad kõik muud määruses (EÜ) nr 1472/2006 ja rakendusmääruses (EL) nr 1294/2009 tehtud järeldused kehtima.

               (16)

               Käesoleva juhtumi puhul tekkis õigusvastasus pärast menetluse algatamist. Sellest tulenevalt otsustas komisjon jätkata käesolevat dumpinguvastast menetlust, mis oli õigusvastasuse tekkimise ajal ikka veel pooleli, ning kontrollida, kas ajavahemikul 1. aprillist 2004 kuni 31. märtsini 2005 kehtisid asjaomaste eksportivate tootjate suhtes turumajanduslikud tingimused.

               (17)

               Ettevõtjate C&J Clark International Ltd. ja Puma SE impordi puhul hindab komisjon kõiki esitatud turumajandusliku ja individuaalse kohtlemise taotlusi.

               (18)

               On asjakohane anda riiklikele tolliametitele alusmääruse artikli 14 alusel korraldus neid tollimakse seni mitte hüvitada. Komisjon viib kõnealuse hindamise läbi kaheksa kuu jooksul pärast kohtuotsuse tegemist.

               (19)

               Muude importijate impordi puhul, kes ei ole ise tühistamist taotlenud ja kes saavad seega vastavalt ühenduse tolliseadustiku artiklile 236 tugineda oma dumpinguvastase tollimaksu hüvitamise taotlustes kohtuotsusele, hindab komisjon ressursside tõhusa kasutamise nimel üksnes nende eksportivate tootjate turumajandusliku kohtlemise ja individuaalse kohtlemise taotlusi, kes on seotud riiklikele tolliametitele õigeaegselt ja õigesti vormistatult esitatud hüvitamistaotlustega. Komisjon märgib, et vastavalt ühenduse tolliseadustiku artikli 236 lõikele 2 makstakse impordi- või eksporditollimaks tagasi või seda vähendatakse taotluse alusel, mis tuleb esitada asjakohasele tolliasutusele kolme aasta jooksul arvestades kuupäevast, kui selle tollimaksu summa võlgnikule teatati. Komisjon märgib ka, et dumpinguvastaste tollimaksude kehtestamise määruse kehtetuks tunnistamine ei kujuta endast ettenägematut asjaolu nimetatud sätte tähenduses, mis võimaldaks pikendada kolmeaastast tähtaega, mille jooksul importija saab taotleda vastavalt kõnealusele määrusele tasutud imporditollimaksude hüvitamist.

         B.   LIIDETUD KOHTUASJADES C-659/13 JA C-34/14 TEHTUD EUROOPA KOHTU OTSUSTE RAKENDAMINE

               (20)

               Kui institutsioonide õigusakt on tunnistatud Euroopa Kohtu eelotsusega kehtetuks, on sellel kohtuotsusel erga omnes mõju, (14) nimelt ei piirdu see apellandiga riikliku kohtu ees, kes edastab küsimuse Euroopa Kohtule. Sellises olukorras on komisjon seega kohustatud rakendama kohtuotsust kõigi meetme tühistamiseni viinud õigusvastasusest mõjutatud isikute suhtes.

               (21)

               Komisjonil on võimalik parandada vaidlustatud määruse neid aspekte, mis viisid selle tühistamiseni, jättes samal ajal muutmata osad, mida kohtuotsus (15) ei mõjuta.

               (22)

               Selleks, et tagada ressursside tõhus kasutamine, ei uuri komisjon kõiki valimisse mittekuuluvate Hiina ja Vietnami eksportivate tootjate esitatud turumajandusliku ja individuaalse kohtlemise taotlusi uurimise ajal, mille tagajärjel võeti vastu vaidlustatud määrus. Selle asemel loeb komisjon asjakohaseks kohustada riiklikke tolliameteid, kes peavad otsustama dumpinguvastaste tollimaksude tagastamise küsimuse ühenduse tolliseadustiku artikli 236 alusel, (16) edastama hüvitamistaotluse komisjonile ning ootama enne hüvitamist komisjoni hinnangut turumajandusliku ja individuaalse kohtlemise taotlusele, ja kui see on asjakohane, dumpinguvastase tollimaksu uuesti kehtestamist sobival tasemel. Sellise kohustuse õiguslik alus on alusmääruse artikkel 14, kus on sätestatud, et tollimaksude kehtestamise määruses täpsustatakse, kuidas liikmesriigid seda koguma peavad.

               (23)

               Seejärel komisjon kontrollib, kas eksportiv tootja, kelle ekspordi suhtes on esitatud hüvitamisnõue, on tõepoolest taotlenud turumajandusliku või individuaalse kohtlemise hindamist, ja kui on, siis kas sellisele eksportivale tootjale tuleks võimaldada turumajanduslikku või individuaalset kohtlemist või mitte.

               (24)

               Komisjon võtab vastu määrused, milles hinnatakse, ja kui see on asjakohane, kehtestatakse uuesti kohaldatav tollimaksumäär. Need kindlaks määratud tollimaksumäärad hakkavad kehtima kuupäevast, mil tühistatud määrus jõustus.

               (25)

               Seepärast on riiklikud tolliametid kohustatud ootama enne ühegi hüvitamisnõude kohta otsuse tegemist selliste uurimiste tulemusi.

               (26)

               Komisjon püüab liigsete viivituste vältimiseks järgida turumajandusliku ja individuaalse kohtlemise taotluste hindamise alusmääruses sätestatud tähtaega, milleks on kaheksa kuud alates teabe laekumisest riiklikelt tolliametitelt.

         C.   JÄRELDUSED

               (27)

               Ettevõtjatele Puma SE ja C&J Clark International Ltd müünud eksportivate tootjate turumajandusliku ja individuaalse kohtlemise taotlusi tuleb analüüsida kaheksa kuu jooksul alates kohtuotsuse kuupäevast.

               (28)

               Mis puutub muudele Hiina ja Vietnami eksportivatele tootjatele (peale nende, kelle kohta käib nõukogu rakendusotsus 2014/149/EL ja kellele on osutatud asjakohases esimeses lauses) kehtestatud dumpinguvastasesse tollimaksu, siis peaksid riiklikud tolliametid, kellele on esitatud nimetatud muudelt eksportivatelt tootjatelt pärit ekspordi eest tasutud dumpinguvastase tollimaksu hüvitamise või vähendamise nõue, võtma ühendust komisjoniga, et viimane saaks turumajandusliku ja individuaalse kohtlemise taotlust hinnata, ja kui see on asjakohane, kehtestada uuesti dumpinguvastased tollimaksud.

         D.   KOMITEE

               (29)

               Määrus on kooskõlas määruse (EÜ) nr 1225/2009 artikli 15 lõike 1 alusel moodustatud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Riiklikud tolliametid, kellele on laekunud ühenduse tolliseadustiku artikli 236 alusel taotlus (mille aluseks on asjaolu, et valimisse mittekuuluv eksportiv tootja on taotlenud turumajanduslikku või individuaalset kohtlemist) tagastada dumpinguvastane tollimaks, mis kehtestati määrusega (EÜ) nr 1472/2006 või rakendusmäärusega (EL) nr 1294/2009 ja mida kogusid riiklikud tolliametid, edastab tagastamistaotluse koos kõigi tõendavate dokumentidega komisjonile.
   2.   Kaheksa kuu jooksul alates taotluse ja tõendavate dokumentide kättesaamisest kontrollib komisjon, kas eksportiv tootja on tõepoolest esitanud turumajandusliku ja individuaalse kohtlemise taotluse. Kui see on nii, siis hindab seda taotlust ja kehtestab uuesti pärast teatavakstegemist vastavalt alusmääruse artiklile 20 komisjoni rakendusmäärusega asjakohase tollimaksu.
   3.   Riiklikud tolliametid ootavad enne otsuse tegemist dumpinguvastase tollimaksu tagasimaksmise või vähendamise nõude kohta ära komisjoni asjaomase rakendusmääruse tollimaksu uuesti kehtestamise kohta.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. veebruar 2016

            Komisjoni nimel

            president

         Jean-Claude JUNCKER

      (1)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 343, 22.12.2009, lk 51).

      (2)  ELT L 98, 6.4.2006, lk 3.

      (3)  Nõukogu 5. oktoobri 2006. aasta määrus (EÜ) nr 1472/2006, millega kehtestatakse teatavate Hiina Rahvavabariigist ja Vietnamist pärit nahast pealsetega jalatsite impordi suhtes lõplik dumpinguvastane tollimaks ning millega nõutakse lõplikult sisse kõnealuse impordi suhtes kehtestatud ajutine tollimaks (ELT L 275, 6.10.2006, lk 1).

      (4)  Nõukogu 29. aprilli 2008. aasta määrus (EÜ) nr 388/2008, millega laiendatakse määrusega (EÜ) nr 1472/2006 teatavate Hiina Rahvavabariigist pärit nahast pealsetega jalatsite impordi kohta kehtestatud lõplikke dumpinguvastaseid meetmeid Aomeni erihalduspiirkonnast lähetatud sama toote impordi suhtes olenemata sellest, kas need on deklareeritud Aomeni erihalduspiirkonnast pärinevatena või mitte (ELT L 117, 1.5.2008, lk 1).

      (5)  ELT C 251, 3.10.2008, lk 21.

      (6)  Nõukogu 22. detsembri 2009. aasta rakendusmäärus (EL) nr 1294/2009, millega pärast nõukogu määruse (EÜ) nr 384/96 artikli 11 lõike 2 kohast aegumise läbivaatamist kehtestatakse teatavate Vietnamist ja Hiina Rahvavabariigist pärit nahast pealsetega jalatsite impordi suhtes lõplik dumpinguvastane tollimaks, mida laiendatakse Aomeni erihalduspiirkonnast lähetatud teatavate nahast pealsetega jalatsite impordi suhtes, olenemata sellest, kas need on deklareeritud Aomeni erihalduspiirkonnast pärinevatena või mitte (ELT L 352, 30.12.2009, lk 1).

      (7)  ELT C 295, 11.10.2013, lk 6.

      (8)  Nõukogu 18. märtsi 2014. aasta rakendusotsus, millega lükatakse tagasi rakendusmääruse ettepanek, millega kehtestatakse uuesti lõplik dumpinguvastane tollimaks teatavate Hiina Rahvavabariigist pärit ning äriühingute Brosmann Footwear (HK) Ltd, Seasonable Footwear (Zhongshan) Ltd, Lung Pao Footwear (Guangzhou) Ltd, Risen Footwear (HK) Co Ltd ja Zhejiang Aokang Shoes Co. Ltd toodetud nahast pealsetega jalatsite impordi suhtes ning millega nõutakse lõplikult sisse kõnealuse impordi suhtes kehtestatud ajutine tollimaks (ELT L 82, 20.3.2014, lk 27).

      (9)  EÜT L 302, 19.10.1992, lk 1.

      (10)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT L 56, 6.3.1996, lk 1).

      (11)  Liidetud kohtuasjad 97/86, 193/86, 99/86 ja 215/86: Asteris AE ja teised ning Kreeka Vabariik vs. komisjon, EKL 1988, lk 2181, punktid 27 ja 28.

      (12)  Kohtuasi C-415/96: Hispaania vs. komisjon, EKL 1998, lk I-6993, punkt 31; kohtuasi C-458/98 P: Industrie des Poudres Sphériques vs. nõukogu, EKL 2000, lk I-8147, punktid 80–85; kohtuasi T-301/01: Alitalia vs. komisjon, EKL 2008, lk II-1753, punktid 99 ja 142; liidetud kohtuasjad T-267/08 ja T-279/08: Région Nord-Pas de Calais vs. komisjon, EKL 2011, lk II-0000, punkt 83.

      (13)  Kohtuasi C-415/96: Hispaania vs. komisjon, EKL 1998, lk I-6993, punkt 31; kohtuasi C-458/98 P: Industrie des Poudres Sphériques vs. nõukogu, EKL 2000, lk I-8147, punktid 80–85.

      (14)  Kohtuasi 66/80 International Chemical Corporation, EKL 1981, lk 1191, punkt 18.

      (15)  Kohtuasi C-458/98 P: Industrie des Poudres Sphériques vs. nõukogu, EKL 2000, lk I-8147, punktid 80–85.

      (16)  Alates 1. maist 2016 Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) (ELT L 269, 10.10.2013, lk 1) alusel.


title: Komisjoni rakendusmäärus (EL) nr 850/2013, 23. august 2013 , millega registreeritakse kaitstud päritolunimetuste ja kaitstud geograafiliste tähiste registris nimetus [Pastel de Tentúgal (KGT)]

text:
               4.9.2013

               ET

               Euroopa Liidu Teataja

               L 235/1

         KOMISJONI RAKENDUSMÄÄRUS (EL) nr 850/2013,
   23. august 2013,
   millega registreeritakse kaitstud päritolunimetuste ja kaitstud geograafiliste tähiste registris nimetus [Pastel de Tentúgal (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Määrusega (EL) nr 1151/2012 tunnistati kehtetuks ja asendati nõukogu 20. märtsi 2006. aasta määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta (2).

               (2)

               Vastavalt määruse (EÜ) nr 510/2006 artikli 6 lõikele 2 avaldati Euroopa Liidu Teatajas Portugali taotlus registreerida nimetus „Pastel de Tentúgal” (3).

               (3)

               Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks nimetus „Pastel de Tentúgal” registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. august 2013

            Komisjoni nimel presidendi eest

            komisjoni liige

         Connie HEDEGAARD

      (1)  ELT L 343, 14.12.2012, lk 1.

      (2)  ELT L 93, 31.3.2006, lk 12.

      (3)  ELT C 302, 6.10.2012, lk 31.

      LISA
      Määruse (EL) nr 1151/2013 I lisas osutatud toit

         Klass 2.4.   Leib, valikpagaritooted, koogid, kondiitritooted, küpsised ja muud pagaritooted

      PORTUGAL
      Pastel de Tentúgal (KGT)


title: Komisjoni rakendusmäärus (EL) nr 898/2012, 1. oktoober 2012 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               2.10.2012

               ET

               Euroopa Liidu Teataja

               L 266/32

         KOMISJONI RAKENDUSMÄÄRUS (EL) nr 898/2012,
   1. oktoober 2012,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. oktoober 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MK

                  59,9

                  XS

                  50,7

                  ZZ

                  55,3

                  0707 00 05

                  MK

                  27,7

                  TR

                  126,8

                  ZZ

                  77,3

                  0709 93 10

                  TR

                  114,4

                  ZZ

                  114,4

                  0805 50 10

                  AR

                  94,5

                  CL

                  108,8

                  TR

                  72,2

                  UY

                  67,8

                  ZA

                  96,1

                  ZZ

                  87,9

                  0806 10 10

                  MK

                  35,9

                  TR

                  120,7

                  ZZ

                  78,3

                  0808 10 80

                  BR

                  89,7

                  CL

                  180,3

                  NZ

                  139,2

                  US

                  145,3

                  ZA

                  110,7

                  ZZ

                  133,0

                  0808 30 90

                  AR

                  193,5

                  CN

                  64,0

                  TR

                  112,6

                  ZZ

                  123,4

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 816/2011, 12. august 2011 , millega määratakse kindlaks alates 16. augustist 2011 kohaldatavad teraviljasektori impordimaksud

text:
               13.8.2011

               ET

               Euroopa Liidu Teataja

               L 208/84

         KOMISJONI RAKENDUSMÄÄRUS (EL) nr 816/2011,
   12. august 2011,
   millega määratakse kindlaks alates 16. augustist 2011 kohaldatavad teraviljasektori impordimaksud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 20. juuli 2010. aasta määrust (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas, (2) eriti selle artikli 2 lõiget 1,
   ning arvestades järgmist:

               (1)

               Määruse (EÜ) nr 1234/2007 artikli 136 lõikega 1 on ette nähtud, et CN-koodide 1001 10 00, 1001 90 91, ex 1001 90 99 (kõrgekvaliteediline pehme nisu), 1002, ex 1005 (välja arvatud hübriidseemned) ja ex 1007 (välja arvatud hübriidkülviseeme) alla kuuluvate toodete imporditollimaks on võrdne nende toodete suhtes importimisel kehtiva sekkumishinnaga ning seda suurendatakse 55 % võrra, millest arvatakse maha kõnealuse kaubasaadetise suhtes kehtiv CIF-impordihind. See maks ei tohi siiski ületada ühise tollitariifistiku tollimaksumäära.

               (2)

               Määruse (EÜ) nr 1234/2007 artikli 136 lõikega 2 on ette nähtud, et nimetatud artikli lõikes 1 osutatud tollimaksu arvutamiseks kehtestatakse kõnealustele toodetele korrapäraste ajavahemike järel tüüpiline CIF-impordihind.

               (3)

               Määruse (EL) nr 642/2010 artikli 2 lõike 2 kohaselt on CN-koodide 1001 10 00, 1001 90 91, ex 1001 90 99 (kõrgekvaliteediline pehme nisu), 1002 00, 1005 10 90, 1005 90 00 ja 1007 00 90 alla kuuluvate toodete imporditollimaksu arvutamiseks kasutatav hind on artiklis 5 täpsustatud korras iga päeva kohta määratud tüüpiliste CIF-impordihindade keskmine.

               (4)

               Seepärast tuleks alates 16. augustist 2011 kehtestada impordimaksud, mida kohaldatakse uute maksude jõustumiseni,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1234/2007 artikli 136 lõikes 1 osutatud teraviljasektori imporditollimaksud määratakse alates 16. augustist 2011 kindlaks käesoleva määruse I lisas II lisa teabe alusel.
   Artikkel 2
   Käesolev määrus jõustub 16. augustil 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. august 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 187, 21.7.2010, lk 5.

      I LISA

         Määruse (EÜ) nr 1234/2007 artikli 136 lõikes 1 osutatud toodete impordimaksud, mida kohaldatakse alates 16. augustist 2011

                  CN-kood

                  Kaupade kirjeldus

                  Imporditollimaks (1)

                  (eurot/t)

                  1001 10 00

                  Kõva NISU, kõrgekvaliteediline

                  0,00

                  keskmise kvaliteediga

                  0,00

                  madala kvaliteediga

                  0,00

                  1001 90 91

                  Pehme NISU seemneks

                  0,00

                  ex 1001 90 99

                  Pehme NISU, kõrgekvaliteediline, v.a seemneks

                  0,00

                  1002 00 00

                  RUKIS

                  0,00

                  1005 10 90

                  MAIS seemneks, v.a hübriidid

                  0,00

                  1005 90 00

                  MAIS, v.a seemneks (2)

                  0,00

                  1007 00 90

                  TERASORGO, v.a hübriidid seemneks

                  0,00

         (1)  Kaupade puhul, mis jõuavad liitu Atlandi ookeani või Suessi kanali kaudu, võib importija taotleda määruse (EL) nr 642/2010 artikli 2 lõike 4 kohaselt imporditollimaksu vähendamist:

                  —

                  3 (eurot/t), kui lossimissadam asub Vahemere või Musta mere ääres,

                  —

                  2 (eurot/t), kui lossimissadam asub Taanis, Eestis, Iirimaal, Lätis, Leedus, Poolas, Soomes, Rootsis, Ühendkuningriigis või Pürenee poolsaare Atlandi ookeani äärsel rannikul.

         (2)  Importija võib taotleda imporditollimaksu vähendamist ühtse määra alusel 24 eurot tonni kohta, kui on täidetud määruse (EL) nr 642/2010 artikli 3 kehtestatud tingimused.

      II LISA

         I lisas kehtestatud imporditollimaksude arvutamisel arvestatavad tegurid

      29.7.2011-11.8.2011

                  1.

                  Määruse (EL) nr 642/2010 artikli 2 lõikes 2 osutatud võrdlusperioodi keskmised:

                              (eurot/t)

                              Pehme nisu (1)

                              Mais

                              Kõva nisu, kõrge kvaliteediga

                              Kõva nisu, keskmise kvaliteediga (2)

                              Kõva nisu, madala kvaliteediga (3)

                              Börs

                              Minnéapolis

                              Chicago

                              —

                              —

                              —

                              Noteering

                              229,02

                              190,87

                              —

                              —

                              —

                              FOB-hind Ameerika Ühendriikides

                              —

                              —

                              343,36

                              333,36

                              313,36

                              Lahe lisatasu

                              —

                              20,20

                              —

                              —

                              —

                              Suure Järvistu lisatasu

                              38,89

                              —

                              —

                              —

                              —

                  2.

                  Määruse (EL) nr 642/2010 artikli 2 lõikes 2 osutatud võrdlusperioodi keskmised:

                              Veokulud: Mehhiko laht–Rotterdam:

                              18,08 eurot/t

                              Veokulud: Suur Järvistu–Rotterdam:

                              48,97 eurot/t

         (1)  Lisatasu 14 eurot/t sisse arvestatud (määruse (EL) nr 642/2010 artikli 5 lõige 3).

         (2)  Allahindlus 10 eurot/t (määruse (EL) nr 642/2010 artikli 5 lõige 3).

         (3)  Allahindlus 30 eurot/t (määruse (EL) nr 642/2010 artikli 5 lõige 3).


title: Komisjoni rakendusmäärus (EL) nr 22/2012, 11. jaanuar 2012 , millega registreeritakse kaitstud päritolunimetuste ja kaitstud geograafiliste tähiste registris nimetus [ „Fasola Wrzawska” (KPN)]

text:
               13.1.2012

               ET

               Euroopa Liidu Teataja

               L 9/3

         KOMISJONI RAKENDUSMÄÄRUS (EL) nr 22/2012,
   11. jaanuar 2012,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Fasola Wrzawska” (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
   ning arvestades järgmist:

               (1)

               Vastavalt määruse (EÜ) nr 510/2006 artikli 6 lõike 2 esimesele lõigule avaldati Euroopa Liidu Teatajas Poola taotlus registreerida nimetus „Fasola Wrzawska” (2).

               (2)

               Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks kõnealune nimetus registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. jaanuar 2012

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 93, 31.3.2006, lk 12.

      (2)  ELT C 129, 30.4.2011, lk 19.

      LISA
      Aluslepingu I lisas loetletud inimtoiduks ettenähtud põllumajandustooted:

         Klass 1.6.   Puuviljad, köögiviljad ja teraviljad töötlemata ja töödeldud kujul

      POOLA
      Fasola Wrzawska (KPN)


title: Komisjoni rakendusmäärus (EL) 2017/842, 17. mai 2017, millega uuendatakse madala riskitasemega toimeaine Coniothyrium minitans'i tüve CON/M/91-08 heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

text:
               18.5.2017

               ET

               Euroopa Liidu Teataja

               L 125/16

         KOMISJONI RAKENDUSMÄÄRUS (EL) 2017/842,
   17. mai 2017,
   millega uuendatakse madala riskitasemega toimeaine Coniothyrium minitans'i tüve CON/M/91-08 heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 22 lõiget 1 koostoimes artikli 20 lõikega 1,
   ning arvestades järgmist:

               (1)

               Komisjoni direktiiviga 2003/79/EÜ (2) lisati nõukogu direktiivi 91/414/EMÜ (3) I lisasse toimeainena Coniothyrium minitans'i tüvi CON/M/91-08.

               (2)

               Direktiivi 91/414/EMÜ I lisas esitatud toimeained loetakse määruse (EÜ) nr 1107/2009 alusel heakskiidetuks ja need on loetletud komisjoni rakendusmääruse (EL) nr 540/2011 (4) lisa A osas.

               (3)

               Toimeaine Coniothyrium minitans'i tüve CON/M/91-08 heakskiit, nagu on sätestatud rakendusmääruse (EL) nr 540/2011 lisa A osas, aegub 31. oktoobril 2017.

               (4)

               Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemikus esitatud taotlus Coniothyrium minitans'i tüve CON/M/91-08 heakskiidu uuendamiseks.

               (5)

               Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

               (6)

               Referentliikmesriik koostas kaasreferentliikmesriigiga konsulteerides uuendamist käsitleva hindamisaruande ning esitas selle 29. mail 2015 Euroopa Toiduohutusametile (edaspidi „toiduohutusamet“) ja komisjonile.

               (7)

               Toiduohutusamet edastas uuendamist käsitleva hindamisaruande taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.

               (8)

               8. juunil 2016 esitas toiduohutusamet komisjonile oma järeldused (6) selle kohta, kas võib eeldada, et Coniothyrium minitans'i tüvi CON/M/91-08 vastab määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas uuendamist käsitleva esialgse aruande Coniothyrium minitans'i tüve CON/M/91-08 kohta alalisele taime-, looma-, toidu- ja söödakomiteele 6. detsembril 2016.

               (9)

               Taotlejale anti võimalus esitada uuendamist käsitleva aruande kohta märkusi.

               (10)

               Vähemalt ühe Coniothyrium minitans'i tüve CON/M/91-08 sisaldava taimekaitsevahendi ühe või mitme iseloomuliku kasutusviisiga seoses on leidnud kinnitust, et määruse (EÜ) nr 1107/2009 artiklis 4 sätestatud heakskiitmisnõuded on täidetud. Seepärast on asjakohane Coniothyrium minitans'i tüve CON/M/91-08 heakskiitu uuendada.

               (11)

                  Coniothyrium minitans'i tüve CON/M/91-08 heakskiidu uuendamist käsitlev riskihindamine põhineb piiratud arvul iseloomulikel kasutusviisidel, mis siiski ei sea piiranguid nendele kasutusviisidele, mida Coniothyrium minitans'i tüve CON/M/91-08 sisaldavate taimekaitsevahendite puhul võidakse lubada. Seega on asjakohane üksnes fungitsiidina kasutamise piirang kaotada.

               (12)

               Peale selle on komisjon seisukohal, et Coniothyrium minitans'i tüvi CON/M/91-08 on vastavalt määruse (EÜ) nr 1107/2009 artiklile 22 madala riskitasemega toimeaine. Coniothyrium minitans'i tüvi CON/M/91-08 ei ole probleemne aine ja vastab tingimustele, mis on sätestatud määruse (EÜ) nr 1107/2009 II lisa punktis 5. Coniothyrium minitans'i tüvi CON/M/91-08 on keskkonnas leiduv metsiktüvi. See ei ole inimestele ega loomadele patogeenne. Määruse (EÜ) nr 1107/2009 kohaselt heaks kiidetud kasutusviisidest tulenev täiendav kokkupuude on inimeste, loomade ja keskkonna puhul eeldatavasti väheoluline, võrreldes eeldatava kokkupuutega tegelikes looduslikes oludes.

               (13)

               Seepärast on asjakohane uuendada Coniothyrium minitans'i tüve CON/M/91-08 kui madala riskitasemega toimeaine heakskiitu. Kooskõlas määruse (EÜ) nr 1107/2009 artikli 13 lõikega 4 tuleks rakendusmääruse (EL) nr 540/2011 lisa vastavalt muuta.

               (14)

               Määruse (EÜ) nr 1107/2009 artikli 14 lõike 1 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud.

               (15)

               Määruse (EÜ) nr 1107/2009 artikli 20 lõike 3 kohaselt koostoimes artikli 13 lõikega 4 tuleks rakendusmääruse (EL) nr 540/2011 lisa vastavalt muuta.

               (16)

               Komisjoni rakendusmäärusega (EL) 2016/950 (7) pikendati Coniothyrium minitans'i tüve CON/M/91-08 heakskiidu kehtivusaega 31. oktoobrini 2017, et uuendamise saaks lõpule viia enne kõnealuse aine heakskiidu aegumist. Ent kuna heakskiidu uuendamise otsus võeti vastu enne heakskiidu pikendatud kehtivusaja lõppkuupäeva, kohaldatakse käesolevat määrust alates 1. augustist 2017.

               (17)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu uuendamine
   I lisas kirjeldatud toimeaine Coniothyrium minitans'i tüve CON/M/91-08 heakskiitu uuendatakse vastavalt kõnealuses lisas sätestatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. augustist 2017.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. mai 2017

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni 13. augusti 2003. aasta direktiiv 2003/79/EÜ, millega muudetakse nõukogu direktiivi 91/414/EMÜ, et lisada toimeainete hulka Coniothyrium minitans (ELT L 205, 14.8.2003, lk 16).

      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

      (6)  EFSA Journal 2016; 14(7): 4517, 16 lk Kättesaadav internetis: www.efsa.europa.eu

      (7)  Komisjoni 15. juuni 2016. aasta rakendusmäärus (EL) 2016/950, millega muudetakse rakendusmäärust (EL) nr 540/2011 seoses toimeainete 2,4-DB, beeta-tsüflutriini, karfentrasoon-etüüli, Coniothyrium minitans'i tüve CON/M/91-08 (DSM 9660), tsüasofamiidi, deltametriini, dimeteenamiid-p, etofumesaadi, fenamidooni, flufenatseedi, flurtamooni, foraamsulfurooni, fostiasaadi, imasamoksi, jodosulfurooni, iprodiooni, isoksaflutooli, linurooni, maleiinhappe hüdrasiidi, mesotriooni, oksasulfurooni, pendimetaliini, pikoksüstrobiini, siltiofaami ja trifloksüstrobiini heakskiidu kehtivusaja pikendamisega (ELT L 159, 16.6.2016, lk 3).

      I LISA

                  Tavanimetus, tunnuskoodid

                  IUPACi nimetus

                  Puhtus (1)

                  Heakskiitmine

                  Heakskiidu aegumine

                  Erisätted

                     Coniothyrium minitans'i tüvi CON/M/91-08
                  Registreerimisnumber Saksamaal asuvas kultuuride kogus „Deutsche Sammlung von Mikroorganismen“ (DSM): DSM 9660
                  CIPACi nr: 614

                  Ei kohaldata

                  Eluvõimeliste spooride miinimumsisaldus:
                  1 × 1012 CFU/kg

                  1. august 2017

                  31. juuli 2032

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toimeaine Coniothyrium minitans'i tüve CON/M/91-08 kohta koostatud uuendamisaruande järeldusi, eelkõige selle I ja II liidet.
                  Üldhindamisel peavad liikmesriigid pöörama erilist tähelepanu:

                              —

                              käitajate ja töötajate kaitsele, pidades silmas, et mikroorganismid võivad tekitada ülitundlikkust.

                        Tootja tagab keskkonnatingimuste range säilitamise ja kvaliteedikontrolli analüüsid tootmisprotsessi käigus.
                  Vajaduse korral hõlmavad kasutustingimused riskivähendusmeetmete võtmist.

         (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.

      II LISA
      Rakendusmääruse (EL) nr 540/2011 lisa muudetakse järgmiselt:

                  1)

                  A osas kustutatakse Coniothyrium minitans'i tüve CON/M/91-08 käsitlev 71. kanne;

                  2)

                  D osasse lisatakse järgmine kanne:

                              Number

                              Tavanimetus, tunnuskoodid

                              IUPACi nimetus

                              Puhtus (1)

                              Heakskiitmine

                              Heakskiidu aegumine

                              Erisätted

                              „11

                                 Coniothyrium minitans'i tüvi CON/M/91-08
                              Registreerimisnumber Saksamaal asuvas kultuuride kogus „Deutsche Sammlung von Mikroorganismen“ (DSM): DSM 9660
                              CIPACi nr: 614

                              Ei kohaldata

                              Eluvõimeliste spooride miinimumsisaldus:
                              1 × 1012 CFU/kg

                              1. august 2017

                              31. juuli 2032

                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toimeaine Coniothyrium minitans'i tüve CON/M/91-08 kohta koostatud uuendamisaruande järeldusi, eelkõige selle I ja II liidet.
                              Üldhindamisel peavad liikmesriigid pöörama erilist tähelepanu:

                                          —

                                          käitajate ja töötajate kaitsele, pidades silmas, et mikroorganismid võivad tekitada ülitundlikkust.

                                    Tootja tagab keskkonnatingimuste range säilitamise ja kvaliteedikontrolli analüüsid tootmisprotsessi käigus.
                              Vajaduse korral hõlmavad kasutustingimused riskivähendusmeetmete võtmist.“

         (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.


title: Komisjoni rakendusmäärus (EL) nr 538/2012, 22. juuni 2012 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               23.6.2012

               ET

               Euroopa Liidu Teataja

               L 164/6

         KOMISJONI RAKENDUSMÄÄRUS (EL) nr 538/2012,
   22. juuni 2012,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. juuni 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  TR

                  62,0

                  ZZ

                  62,0

                  0707 00 05

                  MK

                  18,0

                  TR

                  95,4

                  ZZ

                  56,7

                  0709 93 10

                  TR

                  96,2

                  ZZ

                  96,2

                  0805 50 10

                  AR

                  76,9

                  TR

                  91,2

                  UY

                  109,5

                  ZA

                  99,0

                  ZZ

                  94,2

                  0808 10 80

                  AR

                  123,9

                  BR

                  89,7

                  CH

                  68,9

                  CL

                  103,4

                  NZ

                  118,6

                  US

                  144,7

                  UY

                  61,6

                  ZA

                  96,6

                  ZZ

                  100,9

                  0809 10 00

                  TR

                  205,7

                  ZZ

                  205,7

                  0809 29 00

                  TR

                  339,4

                  ZZ

                  339,4

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 916/2013, 23. september 2013 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               24.9.2013

               ET

               Euroopa Liidu Teataja

               L 252/25

         KOMISJONI RAKENDUSMÄÄRUS (EL) nr 916/2013,
   23. september 2013,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. september 2013

            Komisjoni nimel presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MK

                  47,7

                  XS

                  41,5

                  ZZ

                  44,6

                  0707 00 05

                  MK

                  46,1

                  TR

                  116,3

                  ZZ

                  81,2

                  0709 93 10

                  TR

                  129,4

                  ZZ

                  129,4

                  0805 50 10

                  AR

                  105,4

                  CL

                  117,5

                  IL

                  142,1

                  TR

                  117,7

                  UY

                  111,2

                  ZA

                  125,5

                  ZZ

                  119,9

                  0806 10 10

                  EG

                  187,8

                  TR

                  152,2

                  ZZ

                  170,0

                  0808 10 80

                  AR

                  100,9

                  BA

                  105,9

                  BR

                  78,8

                  CL

                  115,2

                  CN

                  71,1

                  NZ

                  128,0

                  US

                  144,9

                  ZA

                  117,3

                  ZZ

                  107,8

                  0808 30 90

                  CN

                  80,2

                  TR

                  132,2

                  ZA

                  108,3

                  ZZ

                  106,9

                  0809 30

                  TR

                  130,2

                  ZZ

                  130,2

                  0809 40 05

                  BA

                  32,6

                  XS

                  46,6

                  ZZ

                  39,6

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2017/1112, 22. juuni 2017, millega muudetakse määrust (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta

text:
               23.6.2017

               ET

               Euroopa Liidu Teataja

               L 162/22

         KOMISJONI RAKENDUSMÄÄRUS (EL) 2017/1112,
   22. juuni 2017,
   millega muudetakse määrust (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta, (1) eriti selle artikli 27 lõiget 4,
   ning arvestades järgmist:

               (1)

               Liikmesriigid on vastavalt direktiivi 92/83/EMÜ artikli 27 lõike 1 punktile a kohustatud aktsiisimaksust vabastama mis tahes liikmesriigi nõuete kohaselt täielikult denatureeritud alkoholi, kui need nõuded on vastavalt kõnealuse artikli lõigete 3 ja 4 tingimustele nõuetekohaselt teatavaks tehtud ja heaks kiidetud.

               (2)

               Igas liikmesriigis direktiivi 92/83/EMÜ artikli 27 lõike 1 punkti a kohaselt alkoholi täielikuks denatureerimiseks kasutatavad denaturandid on esitatud komisjoni määruse (EÜ) nr 3199/93 (2) lisas.

               (3)

               Komisjoni rakendusmäärusega (EL) 2016/1867 (3) muudeti määrust (EÜ) nr 3199/93, kehtestades alkoholi täieliku denatureerimise ühtse menetluse. Selle ühtse menetluse kohaselt kasutatakse ühe hektoliitri absoluutse etanooli kohta üks liiter isopropüülalkoholi (IPA), üks liiter metüületüülketooni (MEK) ja üks gramm denatooniumbensoaati. Samuti sooviti asendada eri riiklikud denatureerimismenetlused, et ennetada maksudest kõrvalehoidumist, maksustamise vältimist ja muid kuritarvitusi.

               (4)

               Rakendusmääruse (EL) 2016/1867 vastuvõtmismenetlus ei olnud kooskõlas direktiivi 92/83/EMÜ artikli 27 lõigetega 3 ja 4. Seepärast tuleb kõnealune rakendusmäärus kehtetuks tunnistada.

               (5)

               15. märtsil 2017 või enne seda andsid teatavad liikmesriigid komisjonile teada, milliseid denaturante nad alates 1. augustist 2017 artikli 27 lõike 1 punkti a kohaselt alkoholi täieliku denatureerimise jaoks kavatsevad kasutada.

               (6)

               Komisjon edastas saadud teated teistele liikmesriikidele hiljemalt 15. märtsil 2017.

               (7)

               Üks liikmesriik esitas direktiivi 92/83/EMÜ artikli 27 lõike 4 kohaselt vastuväite põhjusel, et ühe hektoliitri absoluutse etanooli kohta üht liitrit isopropüülalkoholi (IPA), üht liitrit metüületüülketooni (MEK) ja üht grammi denatooniumbensoaati sisaldava alkoholi täieliku denatureerimise menetlust võidakse väärkasutada ja seetõttu ei vasta see direktiivi 92/83/EMÜ artikli 27 lõike 1 nõuetele aktsiisimaksupettuste, aktsiisi tasumisest hoidumise ja muude kuritarvituste ärahoidmise osas.

               (8)

               Nende liikmesriikide suhtes, kes ei teatanud kavatsusest kasutada uusi denaturante, tuleks edasi kohaldada menetlusi, mis sisaldusid määruse (EÜ) nr 3199/93 lisas juba enne, kui seda rakendusmäärusega (EL) 2016/1867 muudeti.

               (9)

               Menetlusi, mida määruse (EÜ) nr 3199/93 lisas enam ei ole, võib liikmesriigis, kus need on lubatud, kasutada direktiivi 92/83/EMÜ artikli 27 lõike 1 punkti b kohaselt sellise denatureeritud alkoholi tootmiseks, mida kasutatakse mis tahes toote valmistamiseks, mis ei ole mõeldud inimtoiduna tarbimiseks.

               (10)

               Seepärast tuleks määrust (EÜ) nr 3199/93 vastavalt muuta.

               (11)

               Selleks et vältida igasuguseid kahtlusi nende konkreetsete asjaolude korral kohaldatavate sätete osas, tuleks rakendusmäärus (EL) 2016/1867 sõnaselgelt kehtetuks tunnistada.

               (12)

               Õiguskindluse huvides tuleks käesolevat määrust kohaldada alates samast kuupäevast kui rakendusmäärust (EL) 2016/1867 ning seepärast peaks määrus jõustuma kiireimas korras.

               (13)

               Käesolevas määruses sätestatud meetmed on kooskõlas aktsiisikomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 3199/93 lisa asendatakse käesoleva määruse lisa tekstiga.
   Artikkel 2
   Rakendusmäärus (EL) 2016/1867 tunnistatakse kehtetuks.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Artiklit 1 kohaldatakse alates 1. augustist 2017.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. juuni 2017

            Komisjoni nimel

            president

         Jean-Claude JUNCKER

      (1)  EÜT L 316, 31.10.1992, lk 21.

      (2)  Komisjoni 22. novembri 1993. aasta määrus (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta (EÜT L 288, 23.11.1993, lk 12).

      (3)  Komisjoni 20. oktoobri 2016. aasta rakendusmäärus (EL) 2016/1867, millega muudetakse määruse (EÜ) nr 3199/93 (aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta) lisa (ELT L 286, 21.10.2016, lk 32).

      LISA
      „
            LISA
            Alkoholi täielikuks denatureerimiseks kasutada lubatud toodete loetelu koos vastavate Chemical Abstracts Service'i (CAS) registreerimisnumbritega:

                        Atsetoon

                        CASi nr: 67–64-1

                        C.I. Reactive Red 24

                        CASi nr: 70210-20–7

                        Kristallviolett (C.I. nr 42555)

                        CASi nr: 548–62-9

                        Denatooniumbensoaat

                        CASi nr: 3734-33–6

                        Etanool

                        CASi nr: 64–17-5

                        Fluorestseiin

                        CASi nr: 2321-07–5

                        Puskariõli

                        CASi nr: 8013-75–0

                        Bensiin (sh pliivaba bensiin)

                        CASi nr: 86290-81–5

                        Isopropüülalkohol

                        CASi nr: 67–63-0

                        Petrool

                        CASi nr: 8008-20–6

                        Lambiõli

                        CASi nr: 64742-47–8 ja 64742-48–9

                        Metanool

                        CASi nr: 67–56-1

                        Metüületüülketoon (2-butanoon)

                        CASi nr: 78–93-3

                        Metüülisobutüülketoon

                        CASi nr: 108–10-1

                        Metüülisopropüülketoon

                        CASi nr: 563–80-4

                        Metüülviolett

                        CASi nr: 8004-87–3

                        Metüleensinine (52015)

                        CASi nr: 61–73-4

                        Lahustibensiin

                        CASi nr: 8030-30–6

                        Tärpentiniõlid

                        CASi nr: 8006-64–2

                        Nafta

                        CASi nr: 92045-57–3

                           tert-butüülalkohol

                        CASi nr: 75–65-0

                        Tiofeen

                        CASi nr: 110–02-1

                        Tümoolsinine

                        CASi nr: 76–61-9

                  Mõistel „absoluutne etanool“ on käesolevas lisas sama tähendus kui Rahvusvahelise Puhta Keemia ja Rakenduskeemia Liidu (IUPAC) terminoloogias.
            Kõigis neis liikmesriikides võib denatureeritud alkoholile lisada mis tahes värvainet, et anda alkoholile iseloomulik värvus, mis muudab selle kergesti äratuntavaks.
            I.   Belgias, Taanis, Saksamaal, Eestis, Iirimaal, Kreekas, Hispaanias, Prantsusmaal, Itaalias, Küprosel, Lätis, Leedus, Luksemburgis, Ungaris, Maltal, Madalmaades, Austrias, Poolas, Portugalis, Sloveenias, Slovakkias ja Soomes alkoholi täielikuks denatureerimiseks kasutatav ühtne denatureerimismeetod:

            Hektoliitri absoluutse etanooli kohta:

                        —

                        1,0 liitrit isopropüülalkoholi,

                        —

                        1,0 liitrit metüületüülketooni,

                        —

                        1,0 grammi denatooniumbensoaati.

                  II.   Alkoholi täielikuks denatureerimiseks kasutatava ühtse denatureerimismeetodi korral kasutatakse järgmistes liikmesriikides kõrgemat kontsentratsiooni:

                           Bulgaaria, Tšehhi Vabariik, Rumeenia ja Ühendkuningriik.

                        Hektoliitri absoluutse etanooli kohta:

                                    —

                                    3,0 liitrit isopropüülalkoholi,

                                    —

                                    3,0 liitrit metüületüülketooni,

                                    —

                                    1,0 grammi denatooniumbensoaati.

                           Horvaatia

                        Hektoliitri absoluutse etanooli kohta:
                        Vähemalt:

                                    —

                                    1,0 liitrit isopropüülalkoholi,

                                    —

                                    1,0 liitrit metüületüülketooni,

                                    —

                                    1,0 grammi denatooniumbensoaati.

                           Rootsi

                        Hektoliitri absoluutse etanooli kohta:

                                    —

                                    1,0 liitrit isopropüülalkoholi,

                                    —

                                    2,0 liitrit metüületüülketooni,

                                    —

                                    1,0 grammi denatooniumbensoaati.

                  III.   Teatavates liikmesriikides alkoholi täielikuks denatureerimiseks kasutatavad täiendavad denatureerimismeetodid:

            Hektoliitri absoluutse etanooli kohta, üks järgmistest segudest:

                           Tšehhi Vabariik

                                    1.

                                    0,4 liitrit lakibensiini,
                                    0,2 liitrit petrooli,
                                    0,1 liitrit tehnilist bensiini.

                                    2.

                                    3,0 liitrit etüül-tert-butüüleetrit,
                                    1,0 liitrit isopropüülalkoholi,
                                    1,0 liitrit pliivaba bensiini,
                                    10 milligrammi fluorestseiini.

                           Kreeka

                        Denatureerida on lubatud ainult halva kvaliteediga alkoholi (destillatsiooni eel- ja järeljooksud), mille alkoholisisaldus on vahemikus 93–96 mahuprotsenti.
                        Vett sisaldava 93-mahuprotsendilise kontsentratsiooniga alkoholi hektoliitrile lisatakse järgmised ained:

                                    —

                                    2,0 liitrit metanooli,

                                    —

                                    1,0 liitrit tärpentiniõli,

                                    —

                                    0,50 liitrit lambiõli,

                                    —

                                    0,40 grammi metüleensinist.

                              20 °C juures peaks muutmata kujul lõpptoode saavutama alkoholisisalduse 93 mahuprotsenti.

                           Soome – lubatud kuni 31.12.2018

                        Hektoliitri absoluutse etanooli kohta, üks järgmistest segudest:

                                    1.

                                    2,0 liitrit metüületüülketooni,
                                    3,0 liitrit metüülisobutüülketooni.

                                    2.

                                    2,0 liitrit atsetooni,
                                    3,0 liitrit metüülisobutüülketooni.

                  “


title: Komisjoni rakendusmäärus (EL) nr 1270/2012, 21. detsember 2012 , millega kehtestatakse erand määrusest (EÜ) nr 73/2009 seoses Portugali 2012. aasta eritoetuste otsuse läbivaatamise tähtajaga, määrusest (EÜ) nr 1120/2009 seoses sellisest läbivaatamisest teavitamise tähtajaga ja seoses tingimustega, mida kohaldatakse teatava põllumajandusliku tegevuse suhtes, millega kaasnevad täiendavad põllumajanduse keskkonnahüved, ning määrusest (EÜ) nr 1122/2009 seoses toetusetaotluses sisalduva teabega

text:
               28.12.2012

               ET

               Euroopa Liidu Teataja

               L 357/7

         KOMISJONI RAKENDUSMÄÄRUS (EL) nr 1270/2012,
   21. detsember 2012,
   millega kehtestatakse erand määrusest (EÜ) nr 73/2009 seoses Portugali 2012. aasta eritoetuste otsuse läbivaatamise tähtajaga, määrusest (EÜ) nr 1120/2009 seoses sellisest läbivaatamisest teavitamise tähtajaga ja seoses tingimustega, mida kohaldatakse teatava põllumajandusliku tegevuse suhtes, millega kaasnevad täiendavad põllumajanduse keskkonnahüved, ning määrusest (EÜ) nr 1122/2009 seoses toetusetaotluses sisalduva teabega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. jaanuari 2009. aasta määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, (1) eriti selle artikli 142 punkte c, l ja r,
   ning arvestades järgmist:

               (1)

               Portugal on komisjonile teatanud, et 2012. aastal halvenes Portugali piimatootjate olukord. Sellise halvenemise põhjuseks on nii söödahindade pidev tõus halbade ilmastikutingimuste tõttu, mis mõjutavad liidu ja maailma mõnda suuremat teraviljatarnijat, kui ka hindade langus, mille põhjustas sisenõudluse vähenemine Portugali tabanud majanduskriisi tõttu. Söödahinnad moodustavad olulise osa tootmiskuludest ning nende tõus mõjutab Portugali piimandussektorit otseselt, eelkõige vähendab see marginaali ja põhjustab ettevõtetele finantsraskusi 2012. aasta lõpus. See omakorda on põhjustanud erakorralise seisukorra piimandussektoris, mille tagajärjel on piimakarjakasvatajatel tõsiseid praktilisi ja eriomaseid probleeme, mida ei saanud ette näha sel ajal, kui oli aeg läbi vaadata 2012. aastaks nõukogu määruse (EÜ) 73/2009 artikli 68 kohase toetuse saamiseks tehtud otsuseid vastavalt sama määruse artikli 68 lõikele 8.

               (2)

               Portugal soovib suurendada nende toetuste määra, mis on ette nähtud piimatootjate eritoetuse meetme raames, mida praegu rakendatakse määruse (EÜ) 73/2009 artikli 68 lõike 1 punkti b kohaselt, et aidata asjaomastel põllumajandustootjatel lähiajal toime tulla. Seepärast on Portugal esitanud taotluse, et tal lubataks läbi vaadata oma otsus eritoetuse rakendamise kohta 2012. aastal, et kehtestada määruse (EÜ) 73/2009 artikli 68 lõike 1 punktide a ja v kohane toetus selle toetuse asemel, mida praegu rakendatakse sama määruse artikli 68 lõike 1 punktide a ja i kohaselt. Portugal kavatseb kasutada sellise muutmise tagajärjel saadavaid summasid selleks, et suurendada piimakarjakasvatajate toetuste määra määruse (EÜ) 73/2009 artikli 68 lõike 1 punkti b kohaselt rakendatava meetme raames.

               (3)

               Seepärast, ning võttes arvesse, et 2012. aasta eritoetuse rakendamise otsust ei ole enam võimalik määruse (EÜ) 73/2009 artikli 68 lõike 8 kohaselt läbi vaadata, on asjakohane teha nimetatud sättest erand, et võimaldada Portugalil muuta kõnealuseks aastaks rakendatud kava.

               (4)

               Samal põhjusel on asjakohane teha erand tähtajast, mis on komisjoni määruse (EÜ) nr 1120/2009 (millega kehtestatakse nõukogu määruse (EÜ) nr 73/2009 III jaotises sätestatud ühtse otsemaksete kava üksikasjalikud rakenduseeskirjad) (2) artikli 50 lõikega 3 ette nähtud komisjoni teavitamiseks sellisest läbivaatamisest.

               (5)

               Vastavalt määruse (EÜ) nr 1120/2009 artiklile 44 kohaldatakse komisjoni 15. detsembri 2006. aasta määruse (EÜ) nr 1974/2006 (milles sätestatakse nõukogu määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) kohaldamise üksikasjalikud eeskirjad) (3) artikli 27 lõiget 4 mutatis mutandis määruse (EÜ) nr 73/2009 artikli 68 lõike 1 punktide a ja v kohase toetuse suhtes. Määruse (EÜ) nr 1974/2006 artikli 27 lõikega 4 koostoimes sama määruse IV lisaga on kehtestatud piirkonnale omaste ning põllumajanduse jaoks kadumisohus olevate kohalikku tõugu põllumajandusloomade kadumise künnise kindlaksmääramise kriteeriumid.

               (6)

               Portugali teatise kohaselt väheneb veisetõugude „Alentejena” ja „Mertolenga”, lambatõugude „Serra de Estrela” ja „Churros” ning kitsetõu „Serrana” populatsioon, kuna üha rohkem ristatakse või asendatakse kohalikke tõuge eksootiliste tõugudega, pannes need põllumajanduse jaoks kadumisohtu. Ent arvestades kohalike tõugude head kohanemisvõimet keskkonnaga, ilma loodusvarasid liigselt koormamata, on need tõud osa suure loodusväärtusega põllumajandus- ja karjandussüsteemist. Selleks et anda määruse (EÜ) 73/2009 artikli 68 lõike 1 punktide a ja v kohast toetust, pidades silmas eesmärki hoida selliste loomade populatsioon asjakohasel tasemel, et säilitada nende geneetiline pärand, kaitstes samal ajal nende põllumajandustootjate õiguspäraseid ootusi, kes taotlesid 2012. aastaks artikli 68 lõike 1 punktide a ja i kohast toetust, on vaja teha erand määruse (EÜ) nr 1120/2009 artikli 44 lõikest 2 seoses piirkonnale omaste ning põllumajanduse jaoks kadumisohus olevate kohalikku tõugu põllumajandusloomade kadumise künnise kindlaksmääramise kriteeriumidega.

               (7)

               Komisjoni 30. novembri 2009. aasta määruse (EÜ) nr 1122/2009 (millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega) (4) artikli 12 lõike 1 punktide a ja e kohaselt peab ühtne taotlus sisaldama kogu vajalikku teavet toetuskõlblikkuse kindlaksmääramiseks, eelkõige asjaomast toetuskava ja põllumajandustootja kinnitust selle kohta, et ta on teadlik kõnealuse toetuskavaga seotud tingimustest.

               (8)

               Võttes arvesse, et määruse (EÜ) nr 73/2009 artikli 68 kohane eritoetus koosneb mitmest meetmest, millel on erinevad toetuskõlblikkuse kriteeriumid, peavad põllumajandustootjad ühtses taotluses osutama, millise erimeetme jaoks nad toetust taotlevad. Põllumajandustootjate olukorra parandamiseks veel 2012. aastal kavatseb Portugal käsitada 2012. aastal määruse (EÜ) nr 73/2009 artikli 68 lõike 1 punktide a ja i kohase toetuse saamiseks esitatud avaldusi avaldustena, mis on esitatud sama määruse artikli 68 lõike 1 punktide a ja v kohase toetuse saamiseks. Seepärast on vaja teha erand määruse (EÜ) No 1122/2009 artikli 12 lõikest 1.

               (9)

               Kuna kõnealused erandid käsitlevad aastat 2012, peaks käesolev määrus jõustuma selle Euroopa Liidu Teatajas avaldamise päeval.

               (10)

               Käesoleva määrusega ettenähtud meetmed on kooskõlas otsetoetuste korralduskomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Erand määrusest (EÜ) nr 73/2009
   Erandina määruse (EÜ) nr 73/2009 artikli 68 lõikest 8 võib Portugal [järgmiseks päevaks pärast ELTs avaldamist, Väljaannete Talitusel märkida kuupäev] läbi vaadata sama määruse artikli 69 lõike 1 kohaselt tehtud otsuse ja muuta 2012. aastaks sama määruse artikli 68 lõike 1 punktide a ja i ning artikli 68 lõike 1 punktide a ja v kohaselt antavat eritoetust.
   Artikkel 2
   Erandid määrusest (EÜ) nr 1120/2009
   1.   Erandina komisjoni määruse (EÜ) nr 1120/2009 artikli 50 lõikest 3 teatab Portugal komisjonile [viiendaks tööpäevaks pärast ELTs avaldamist, Väljaannete Talitusel märkida kuupäev] eritoetusmeetme, mida ta kavatseb rakendada artikli 68 lõike 1 punktide a ja v kohaselt vastavalt käesoleva määruse artiklile 1.
   2.   Erandina määruse (EÜ) nr 1120/2009 artikli 44 lõikest 2 ei kohaldata määruse (EÜ) nr 1974/2006 artikli 27 lõikes 4 osutatud künnist 2012. aastal nende toetuse suhtes, mis on ette nähtud määruse (EÜ) nr 73/2009 artikli 68 lõike 1 punktide a ja v kohaselt veisetõugudele „Alentejena” ja „Mertolenga”, lambatõugudele „Serra de Estrela” ja „Churros” ning kitsetõule „Serrana”.
   Artikkel 3
   Erand määrusest (EÜ) nr 1122/2009
   Erandina määruse (EÜ) nr 1122/2009 artikli 12 lõikest 1 võib määruse (EÜ) nr 73/2009 artikli 68 lõike 1 punktide a ja i kohaselt 2012. aastal esitatud avaldusi artikli 2 lõikes 2 osutatud tõugudele toetuse saamiseks käsitada avaldustena, mis on esitatud sama määruse artikli 68 lõike 1 punktide a ja v kohaselt toetuse saamiseks samal kalendriaastal.
   Artikkel 4
   Jõustumine
   Käeolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. detsember 2012

            Komisjoni nimel

            president

         José Manuel BARROSO

      (1)  ELT L 30, 19.1.2009, lk 16.

      (2)  ELT L 316, 2.12.2009, lk 1.

      (3)  ELT L 368, 23.12.2006, lk 15.

      (4)  ELT L 316, 2.12.2009, lk 65.


title: Komisjoni rakendusmäärus (EL) 2016/1882, 24. oktoober 2016, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               25.10.2016

               ET

               Euroopa Liidu Teataja

               L 289/18

         KOMISJONI RAKENDUSMÄÄRUS (EL) 2016/1882,
   24. oktoober 2016,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. oktoober 2016

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  125,7

                  ZZ

                  125,7

                  0707 00 05

                  TR

                  147,7

                  ZZ

                  147,7

                  0709 93 10

                  TR

                  150,0

                  ZZ

                  150,0

                  0805 50 10

                  AR

                  76,0

                  CL

                  95,1

                  IL

                  72,6

                  TR

                  101,1

                  UY

                  34,4

                  ZA

                  39,3

                  ZZ

                  69,8

                  0806 10 10

                  BR

                  282,2

                  PE

                  444,8

                  TR

                  139,4

                  US

                  261,8

                  ZA

                  228,5

                  ZZ

                  271,3

                  0808 10 80

                  AR

                  240,2

                  AU

                  237,5

                  BR

                  124,9

                  CL

                  188,1

                  NZ

                  137,1

                  ZA

                  158,6

                  ZZ

                  181,1

                  0808 30 90

                  CN

                  97,1

                  TR

                  146,4

                  ZZ

                  121,8

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ“ tähistab „muud päritolu“.


title: Komisjoni rakendusmäärus (EL) 2017/1901, 18. oktoober 2017, millega registreeritakse kaitstud päritolunimetuste ja kaitstud geograafiliste tähiste registris nimetus [Danbo (KGT)]

text:
               19.10.2017

               ET

               Euroopa Liidu Teataja

               L 269/10

         KOMISJONI RAKENDUSMÄÄRUS (EL) 2017/1901,
   18. oktoober 2017,
   millega registreeritakse kaitstud päritolunimetuste ja kaitstud geograafiliste tähiste registris nimetus [Danbo (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõike3 punkti b,
   ning arvestades järgmist:

               (1)

               Määrus (EL) nr 1151/2012 jõustus 3. jaanuaril 2013. Sellega tunnistati kehtetuks ja asendati nõukogu 20. märtsi 2006. aasta määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta (2).

               (2)

               Vastavalt nõukogu 20. märtsi 2006. aasta määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõikele 2 avaldati Euroopa Liidu Teatajas Taani taotlus registreerida nimetus „Danbo“ kaitstud geograafilise tähisena (KGT) (3).

               (3)

               Austria, Argentina koos Argentina piimasektori ühendusega Centro de la Industria Lechera, Austraalia koos ühendusega Dairy Australia, Uus-Meremaa koos ühendusega Dairy Companies Association of New Zealand, Uruguay, Ameerika Ühendriikide kaubandusesindaja büroo ning ühendus Consortium for Common Food Names of the United States esitasid registreerimisele vastuväited vastavalt määruse (EÜ) nr 510/2006 artikli 7 lõikele 2. Need vastuväited loeti kõnealuse määruse artikli 7 lõike 3 alusel vastuvõetavaks, välja arvatud Austria vastuväide, mis ei laekunud ettenähtud tähtaja jooksul.

               (4)

               Vastuväidetes käsitleti määruse (EÜ) nr 510/2006 artiklis 2 (mis on asendatud määruse (EL) nr 1151/2012 artikliga 5) sätestatud nõuetele mittevastavust ning neis väideti eelkõige, et juustul „Danbo“ ei ole erilist kvaliteeti, mainet ega muid omadusi, mis tulenevad asjaomasest geograafilisest päritolust. Vastuväidete kohaselt ei saa nimetust „Danbo“ käsitada traditsioonilise mittegeograafilise nimetusena ja puuduvad erandlikud asjaolud, millega põhjendada kogu Taani territooriumi määramist määratletud geograafiliseks piirkonnaks. Samuti märgiti vastuväidetes, et nimetus „Danbo“ on muutunud üldnimetuseks, nagu on sätestatud määruse (EÜ) nr 510/2006 artikli 3 lõikes 1, mis on asendatud määruse (EL) nr 1151/2012 artikli 6 lõikega 1 ja artikliga 41. Sellega seoses osutati asjaolule, et nimetuse „Danbo“ suhtes on rakendatud alates 1966. aastast codex alimentarius'e standardit ja alates 1951. aastast on see nimetus olnud kantud Stresa konventsiooni B lisasse. Nimetuse „Danbo“ üldist laadi tõendab väidetavalt ka asjaolu, et sellel nimetusel on oma tariifirida. Vastuväidetes toodi lisaks esile „Danbo“ tootmise ja tarbimise tähtsus mitmes ELi ja muus kui ELi riigis, millest teatavates on selleks lausa konkreetne õiguslik standard.

               (5)

               Vastavalt määruse (EÜ) nr 510/2006 artikli 7 lõikele 5 kutsus komisjon 18. septembri 2012. aasta kirjades huvitatud isikuid alustama asjakohaseid nõupidamisi.

               (6)

               Kuna ettenähtud tähtaja jooksul ei suudetud kokkuleppele jõuda, peaks komisjon võtma vastu otsuse vastavalt määruse (EL) nr 1151/2012 artikli 52 lõike 3 punktis b osutatud menetlusele.

               (7)

               Seoses väitega, et nimetus „Danbo“ ei vasta määruse (EÜ) nr 510/2006 artiklile 2, mis on asendatud määruse (EL) nr 1151/2012 artikliga 5, tuleb märkida, et jõus oleva asjakohase sättega ei ole ette nähtud, et riigi alusel saab geograafilist tähist määrata vaid erandjuhul. Samuti ei ole enam vaja välja tuua, kas nimetus „Danbo“ on traditsiooniline mittegeograafiline nimetus. Nimetuse „Danbo“ geograafilise tähisena registreerimise taotluse alus on toote geograafilisest päritolust tulenev maine vastavalt määruse (EL) nr 1151/2012 artikli 5 lõike 2 punktile b ja seda on avaldatud koonddokumendis ja tootespetsifikaadis põhjalikult kirjeldatud. Vastuväidete esitajad ei esitanud veenvaid põhjendusi selle kirjelduse vaidlustamiseks.

               (8)

               Vastuväidete esitajad tuginesid mitmele asjaolule, mis väidetavalt tõendavad, et asjaomane nimetus on üldine. Ent asjaolu, et nimetusel „Danbo“ on oma codex alimentarius'e standard ja nimetus on kantud Stresa konventsiooni B lisasse, ei tähenda iseenesest, et see nimetus on üldine. Euroopa Kohtu väljakujunenud praktika kohaselt on tariifikoodid seotud tolliküsimustega ja need ei ole seega intellektuaalomandiõiguse puhul asjakohased. Võttes arvesse määruses (EL) nr 1151/2012 sisalduvat territoriaalsuse põhimõtet, mille kohaselt tuleb võimalikku üldnimetuse olemust hinnata ELi territooriumi suhtes, ei ole piiratud hulgal andmetel, mis esitati eelkõige „Danbo“ tootmise kohta Euroopa Liidust väljaspool, erilist tähtsust. Seda, kuidas asjaomast nimetust mõistetakse väljaspool Euroopa Liitu ja kas kolmandates riikides on olemas vastavad õiguslikud tootmisstandardid, ei loeta käesoleva otsuse jaoks asjakohaseks.

               (9)

               Vastuväitemenetluse käigus ei ole esitatud ühtegi tõendit sellise juustu kolmandatest riikidest Euroopa Liitu importimise kohta. Seega puudub põhjus kehtestada kolmandates riikides tegutsevatele konkreetsetele tootjatele üleminekuperiood kooskõlas määruse (EL) nr 1151/2012 artikli 15 lõikega 1.

               (10)

               Taani ja Danbo vaheline seos tugineb mainele. Taani on esitanud suurel arvul erialaseid väljaandeid ja viiteid, mis tõendavad, et Taani ja Danbo vahel on mainega seotud seos. Toote mainet kinnitab ka asjaolu, et sellega on osaletud nii kodumaistel kui ka rahvusvahelistel näitustel ja võistlustel ning selle eest saadud palju auhindu.

               (11)

               Mis puutub ELi territooriumi, siis valmistatakse juustu „Danbo“ peaasjalikult Taanis ja seal seda ka peaasjalikult turustatakse.

               (12)

               Taani esitas vaieldamatud tõendid selle kohta, et juustu „Danbo“ tarbitakse ja tuntakse ennekõike Taanis ning et valdav enamik Taani tarbijaid tunnistab toote püsivat seost Taaniga. Väljaspool Taanit tuntakse seda juustu väga vähe. Sellisest vähetuntusest tulenevalt ei saa nimetust „Danbo“ lugeda üldnimetuseks.

               (13)

               Eelnevat arvesse võttes tuleks nimetus „Danbo“ kanda kaitstud päritolunimetuste ja kaitstud geograafiliste tähiste registrisse.

               (14)

               Käesoleva määrusega ette nähtud meetmed on kooskõlas põllumajandustoodete kvaliteedipoliitika komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Danbo“ (KGT) registreeritakse.
   Esimeses lõigus osutatud nimetus määratakse kindlaks komisjoni rakendusmääruse (EL) nr 668/2014 (4) XI lisas esitatud klassi 1.3 „Juust“ kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. oktoober 2017

            Komisjoni nimel

            president

         Jean-Claude JUNCKER

      (1)  ELT L 343, 14.12.2012, lk 1.

      (2)  ELT L 93, 31.3.2006, lk 12.

      (3)  ELT C 29, 2.2.2012, lk 14.

      (4)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).